
E L Ő T E R J E S Z T É S
A Martfűi Gondoskodás Háza Nonprofit Kft-vel kötött ellátási szerződés megszüntetésére

Tisztelt Képviselő-testület !
Martfű Város Önkormányzata a 2009. január 1 napján kelt ellátási szerződés szerint a szociális étkeztetést, a házi segítségnyújtást, a nappali ellátást nyújtó szolgáltatások, valamint az átmeneti elhelyezés biztosítását a „Martfűi Gondoskodás Háza” Idősek Otthona Szociális Szolgáltató Nonprofit Kft.-nek a feladat ellátása érdekében átadta.
A Jász-Nagykun-Szolnok Megyei Kormányhivatal Szociális és Gyámhivatala a XI-C-01/00558-19/2012. számú határozatával a Martfűi Gondoskodás Háza (5435 Martfű Kossuth L. u. 18.) működési engedélyét 2012. június 30. napjával visszavonta és a Tanúsítványt ezen időponttól bevonta.
Egyben megkereste Martfű Város Önkormányzatát a szociális igazgatásról és szociális ellátásokról szóló 1993. évi III. törvény 86. §-a alapján, mint az ellátásra kötelezett önkormányzatát, hogy 2012. július 1 napjától a rászoruló és ellátatlan személyek ellátásáról gondoskodjon. 
A képviselő-testület az önkormányzat ellátási kötelezettségének eleget téve az ellátást 2012. július 1 napjától biztosítja. 
Mindezeket figyelembe véve a „Martfűi Gondoskodás Háza” Nonprofit Kft-vel kötött ellátási szerződést – ellehetetlenülés miatt – meg kell szüntetni.
Kérem a Tisztelt Képviselő-testületet, hogy az alábbi határozati javaslatot szíveskedjen elfogadni.
Martfű, 2012. június 20.						
dr. Kiss Edit 
polgármester

Látta: 
Szász Éva 
aljegyző




Határozati javaslat: 

Martfű Város Önkormányzat Képviselő-testületének 
……./2012.(VI.28.) Ö. határozata

A „Martfűi Gondoskodás Háza” Nonprofit Kft-vel kötött ellátási szerződés megszüntetésére.

Martfű Város Önkormányzat Képviselő-testülete a „Martfűi Gondoskodás Háza” Nonprofit Kft-vel 2009. január 1. napján létrejött ellátási szerződést, mely alapján végezte a szociális étkeztetést, a házi segítségnyújtást, a nappali ellátást nyújtó szolgáltatást, valamint az átmeneti elhelyezés biztosítását 2012. június 30. napjával – a Kft működési engedélyének visszavonása miatt – ellehetetlenülés következtében megszünteti. 

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3.  „Martfűi Gondoskodás Háza” Nonprofit Kft

